Tefrostratigraafia (tefrokronoloogia) on teadus, mis tegeleb setete ja settekivimite vanuse määramise ja korreleerimisega vulkaanilise tuha kihtide järgi. Vulkaaniline tuhk sadeneb geoloogilises mõistes lühikese aja jooksul (päevad kuni  kuud), moodustades setetes ideaalse ajamarkeri. Vulkaanilistest mineraalidest tehakse absoluutse vanuse määranguid radioaktiivsete elementide ja nende lagunemisproduktide (kaalium-argoon, uraan-plii jt) analüüsi alusel.